Климатски промени во Тувалу

Климатските промени во Тувалу се особено опасни за долгорочната населливост на островската земја, која има површина од само 26 квадратни километри и просечна кота помала од 2 метри надморска височина, при што највисоката точка на Ниулакита е околу 4.6м надморска височина. Потенцијалните закани за земјата поради климатските промени вклучуваат зголемување на нивото на морето, сè посилни тропски циклони, високи температури и суша.''Кралските плими (високи плими)'' може да се комбинираат со бури и подигање на нивото на морето за да ги поплават ниските атоли.
1 Емисии на стакленички гасови
На 27 Ноември 2015 год. владата на Тувалу ги објавила своите наменети национално определени придонеси во врска со намалувањето на стакленички гасови според одредбите на Рамковната конвенција на Обединетите нации за климатски промени.
1.1 Температурни и временски промени
Еден извештај од 2011 год. заклучил во врска со Тувалу дека во текот на XXI: * Се предвидува дека температурата на површинскиот воздух и температурата на површината на морето ќе продолжат да се зголемуваат.
* Се предвидува дека просечните годишни и сезонски врнежи ќе се зголемат.
* Се предвидува дека ќе се зголеми интензитетот и зачестеноста на деновите на екстремна топлина.
* Се предвидува зголемување на интензитетот и зачестеноста на деновите на силни врнежи.
* Се предвидува дека инциденцата на суша ќе се намали.
* Се предвидува дека бројот на тропски циклони ќе се намалува во југоисточниот басен на Тихиот Океан .
1.2 Влијанија врз здравјето
Се очекува климатските промени во Тувалу да предизвикаат зголемување на распространетоста на разни болести, вклучувајќи дијареа и респираторни заболувања,како и да доведат до загрозеноста на храната.
Сушите во Тувалу, како што е сушата во Тувалу во 2011 год. резултираат со недостиг на вода и санитарни проблеми. Здравствените последици се зголемени акутни респираторни инфекции (АРИ), вирусни заболувања, кожни болести, септички рани и инфекција на колера, дијареа и Тифус.
1.3 Економски влијанија
1.3.1 Земјоделство и рибарство
Се очекува климатските промени да ги влошат следните предизвици:*''Пулака'' (''Cyrtosperma merkusii'') засолување на јамата поради навлегување на солена вода; и
* Намалување на риболовната популација. Феноменот Ел Нињо има ефект врз стапката на улов на туна, што довео до пад на бројот на странски дозволи за риболов доделени од владата на Тувалу по периодот на Ел Нињо од 1998год. до 2001 год. и до 2005 год.
1.3.2 Инфраструктура
Се очекува климатските промени да доведат до нечиста вода за пиење поради помали врнежи и долготрајни суши.
1.3.3 Фонд за опстанок во Тувалу
Владата на Тувалу го основала Фондот за опстанок на Тувалу во 2016 год. за да ги финансира програмите за климатски промени и како фонд достапен за брзо реагирање на природни катастрофи, како што се тропските циклони. Придонесите во Тувалу се направени од националниот буџет.
1.3.4 Дигитална нација
Во ноември 2022 год. Сајмон Кофе, министер за правда, за комуникации и за надворешни работи, објавил дека како одговор на зголемувањето на нивото на морето и перцепираните неуспеси од надворешниот свет во борбата против глобалното затоплување, земјата ќе се постави на метаверзумот во обид да се зачува себеси и да и дозволи да работи како земја дури и во случај да биде под водата.
На 1 Октомври 2023 год. уставот бил променет за да се потврди дека постоењето на Тувалу ќе биде вечно, дури и ако неговата копнена маса исчезнала поради климатските промени. Владата има цел да ја задржи контролата над нејзините сегашни територијални води и проширена економска зона во овој случај. Се надеваат дека ако другите земји го следат примерот, меѓународното право може да се промени за да се навикнат на овие идеи.
1.4 Меѓународна соработка
1.4.1 Конференција на Обединетите нации за климатски промени 2015 година (КОП21)
Енеле Сопоага на Конференцијата за климатски промени на Обединетите нации во 2015 год. рекол дека целта за КОП21 треба да биде целта на глобалната температура под 1,5 °C во однос на прединдустриските нивоа, што е став на Алијансата на мали островски држави.